Tina Turner

Tina Turner (nascite Anna Mae Bullock; Brownsville, Tennessee. SUA le 26 de novembre 1939 – Küsnacht, Switza le 24 de maio 2023) esseva un cantautor, dansator e actrice qui veniva del Statos Unite. Illa deveniva famose como le cantatrice del banda The Ike & Tina Turner Revue. Illa essevaa notate pro su voce potente, concertos energic, cantos famose, e carriera longeve. Illa esseva supernominate le Regina de Rock & Roll.

Turner nasceva in Tennessee e se moveva durante su infantia a St Louis, Missouri, ubi su carriera comenciava. Intialmente cognoscite como Little Ann, Turner cantava in le banda de Ike Turner, qui illa maritava in 1962. Illa adoptava su nomine de scena in 1960, quando illa habeva su prime successo. Le cantos plus succedite del banda include A Fool in Love, It's Gonna Work Out Fine, River Deep – Mountain High, Proud Mary e Nutbush City Limits. Le par esseva etiam notate pro su concertos. Illo dissolveva con le collapso de su maritage in 1976. In su autobiographia de 1986, Turner revelava que illa habeva essite le objecto de violentia domestic.

Durante le annos 1980, Turner habeva un renascienta commercial et artistic, que comenciava con le canto Let's Stay Together. Le album subsequente Private Dancer (1984) veniva con le single What's Love Got to Do with It? prendeva le prime loco al lista statounitese de singles succedite. Turner esseva tunc le cantatrice plus vetule (habente 44 annos) qui accompliva isto. Altere cantos del epocha include Better Be Good to Me, Private Dancer, We Don't Need Another Hero (Thunderdome), Typical Male, The Best, I Don't Wanna Fight e GoldenEye. Su toures ulterior batteva recordes mundial pro successo commercial. Turner etiam habevaa alicun rolos in filmes, e le historia de su vita esseva depingite in le film de 1993 What's Love Got to Do with It?. Su album plus recente esseva publicate in 1999, e su final tour occurreva in 2009.

Turner esseva un es un del artistas musical plus succedite. Illa vendeva plus de 100 million discos. Illa etiam ganiava 12 Grammy Awardes, un induction al Rock and Roll Hall of Fame e un stella al Hollywood Walk of Fame.

Categoria:Gente statounitese
Categoria:Gente switze
Categoria:Cantatores
Categoria:Cantautor anglophone